Case ID: 1090444
Sentence 27: Bununla da götürdüyü öhdəliyi tam yerinə yetirmişdir.Həmin hökmdən verilmiş apellyasiya şikayəti üzrə Bakı Apellyasiya Məhkəməsinin Cinayət Kollegiyası tərəfindən xx xxxx 2016-cı il tarixdə çıxarılmış 1 (103)-l 05/16 saylı qərarın 27-ci səhifəsində göstərilmişdir ki, Cavabdeh2 MTK və ona yaxın hüquqi şəxslər tərəfindən mənzil verilmiş şəxslərin siyahısından (cild 20, iş vərəqdə 74-111) və Daxili İşlər Nazirliyinin Baş İstintaq və Təhqiqat İdarəsinin ağır cinayətlərin istintaqı şöbəsinin xüsusilə mühüm işlər üzrə baş müstəntiqi tərəfindən imzalanaraq təsdiq olunmuş siyahıdan görünür ki, Cavabdeh2 MTK tərəfindən aldadılmış 1036 nəfər zərərçəkmiş şəxsə 86000 kvadrat metr yaşayış sahəsi təhvil verilmişdir.xx xxxx 2016-cı il tarixli qərardan zərərçəkmiş şəxslər kassasiya şikayətiverərək, o cümlədən hazırkı iddiaçı mənzil alıcısı qismində Cavabdeh1 MMC ilə bağladıqları müqavilənin yerinə yetirilməsi öhdəliyinin Cavabdeh2 MTK-nın üzərinə qoyulmasına dair şikayətləri Ali Məhkəmənin xx xxxxxx 2016-cı il tarixli qərarı ilə təmin edilməmişdir.Göründüyü kimi Cavabdeh2 MTK tərəfindən əvvəlki cinayət işi üzrə zərərçəkmiş şəxs kimi tanınmış 1036 nəfərə dair götürülmüş öhdəlik tam olaraq icra edilmişdir.Müqavilənin (razılaşmanın) Azərbaycan Respublikası Baş Prokurorluğunun və Daxili İşlər Nazirliyinin öhdəlikləri bölməsinin 39-cu bəndində göstərilir ki, zərərçəkmişlərin yekun siyahısı Bakı Şəhər İcra Hakimiyyətinə və Cavabdeh2 MTKya verildikdən sonra yeni müraciət etmiş şəxslər olarsa onların problemləri qanunvericiliyə uyğun şəkildə həll edilməsini üzərilərinə götürmüşdür.